b'\n_START_ARTICLE_\nMircea Florian (filosof)\n_START_SECTION_\nMetafizic\xc4\x83 \xc8\x99i art\xc4\x83 \xe2\x80\x93 destinul metafizicii\n_START_PARAGRAPH_\nVolumul Metafizic\xc4\x83 \xc8\x99i art\xc4\x83 \xe2\x80\x93 destinul metafizicii este o lucrare de filozofie, publicat\xc4\x83 de filozoful Mircea Florian \xc3\xaen 1946._NEWLINE_Acest studiu reprezint\xc4\x83 o micromografie consacrat\xc4\x83 dramei metafizicii \xc3\xaen epoca modern\xc4\x83 \xc8\x99i \xc3\xaen filozofia contemporan\xc4\x83. Examinarea calvarului metafizicii produs de triumful \xc8\x99tiin\xc8\x9bei experimentale \xc8\x99i matematice a naturii (o \xc8\x99tiin\xc8\x9b\xc4\x83 orientat\xc4\x83 spre realul m\xc4\x83surabil) \xc3\xael conduce pe Mircea Florian la ideea c\xc4\x83 metafizica se poate salva prin solidaritate \xc8\x99i nu renun\xc8\x9b\xc3\xa2nd la spiritul \xc8\x99tiin\xc8\x9bific. Nu apel\xc3\xa2nd la aceste mijloace de cunoa\xc8\x99tere dec\xc3\xa2t cele intelectuale \xc8\x99i ra\xc8\x9bionale, \xc8\x99i anume de intui\xc8\x9bie, credin\xc8\x9b\xc4\x83, instinct, sentiment, ac\xc8\x9biune etc. \xc8\x99i nici ca simpl\xc4\x83 generalizare inductiv\xc4\x83 a unor rezultate ale cunoa\xc8\x99terii se va salva \xe2\x80\x9dmetafizica\xe2\x80\x9d. \xc3\x8en studiul \xe2\x80\x9dInductiv\xc4\x83\xe2\x80\x9d, 1928, Florian demonstrase conving\xc4\x83tor imposibilitatea, azi, a unei metafizici inductive. Florian \xc3\xae\xc8\x99i expune cu titlul de \xe2\x80\x9econcluzii personale\xe2\x80\x9d  c\xc3\xa2teva dintre ideile directoare ale proiectului s\xc4\x83u de metafizic\xc4\x83. Formula sintetic\xc4\x83 citat\xc4\x83 solidarizeaz\xc4\x83 construc\xc8\x9bia metafizic\xc4\x83 cu spirtul ipotetic al \xc8\x99tiin\xc8\x9bei contemporane, \xc3\xaens\xc4\x83\xc8\x99i schemele categoriale \xc8\x99i principiile metafizice av\xc3\xa2nd caracterul unei ipoteze nucleare fundamentale ce orienteaz\xc4\x83 elaborarea unei vaste reconstruc\xc8\x9bii conceptuale ale existen\xc8\x9bei. Sensul tentativelor lui Florian din anii \xe2\x80\x9940 se reg\xc4\x83se\xc8\x99te azi, mai complex elaborat, \xc3\xaen modelele arhitectonicii categoriale ale metafizicilor inspirate de organiz\xc4\x83rile complexe.'